**ՄԵՂՐԻ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ԱՐԱՐԱՏ ԹՈՒՄԱՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍՈՒՑՉԻ ՕՐՎԱ ԱՌԹԻՎ.**

Սիրելի՛ ուսուցիչներ,

ջերմորեն շնորհավորում եմ ձեզ այս լուսառատ տոնի՝ Ուսուցչի օրվա առթիվ:

Այսօրվա տոնն ամենապատեհ առիթն է մեծարանքի խոսքեր հղելու մեր ուսուցիչներին, խոնարհվելու նրանց վաստակի առջև: Ուսուցիչն է այն մարդը, ում շնորհվել է սերունդներին կրթելու, ազգային մտածելակերպ, հայրենասիրություն սերմանելու վեհ գործը: Կյանքի այն տարիները, որ դուք նվիրում եք դպրոցին ու ձեր սաներին մեծ ուժ ու եռանդ են պարունակում: Վեր կանգնելով բոլոր խնդիրներից` դուք անշեղորեն շարունակել ու շարունակում եք կատարել ձեր սուրբ առաքելությունը:

Դպրոցը մեր պետության ու ժողովրդի ապագան կերտող կարևորագույն օղակն է: Ձեր ներդրումը մեծ է մեր երկրի զարգացման գործում, քանի որ ձեր սաներն են վաղը կառուցելու և շենացնելու մեր երկիրը: Ուրեմն դուք եք կերտում այս երկիրը, նրա պատմությունը, նրա այսօրն ու վաղը: Եթե հայ զինվորը զենքով է պաշտպանել և պաշտպանում իր հայրենիքը, ապա հայ ուսուցիչն էլ իր գրքով ու գրչով է մարտնչել ու մարտնչում հանուն հայրենիքի:

Հարգարժա՛ն ուսուցիչներ,

դուք ունեք շատ դժվարին, բայց և պատվաբեր առաքելություն: Հպարտ ենք և գնահատում ենք ձեր ջանքերը և անձնուրաց աշխատանքը: Համոզված ենք, որ երիտասարդ սերնդի կրթության և դաստիարակության գործը հոգատար և հուսալի ձեռքերում է:

Մեկ անգամ ևս շնորհավորում եմ և մաղթում բարեկեցություն, քաջառողջություն և մեծագույն հաջողություններ՝ ձեր ազգանպաստ առաքելության իրականացման ճանապարհին: